
29ka Noofambar 2023




Gacaliye Waalid/Daryeele

Hordhac cunto xalaal ah makhaayadda dugsiga

Waxaan jeclaan lahayn inaan ku ogeysiino cusbooneysiin muhiim ah oo ku saabsan menu-ka dugsigeena. Laga bilaabo Isniinta 11ka Diseembar 2023, waxa aanu ku soo bandhigaynaa cuntooyinka xalaasha ah liiskayaga.

Waxaa muhiim ah in aan xusno oo aan ku xaqiijino, in inta aan soo bandhigeyno cuntada xalaasha ah, aan dabcan, sii wadi doono bixinta fursadaha cunto aan Xalaal ahayn sidoo kale. Hadafkayagu waa in aanu daboolno baahiyaha cuntada iyo dookhyada dhammaan ardaydeena.

Waalidiinteena Muslimka ah, waxaan rabnaa inaan ku nuux-nuuxno inaan si adag u raacayno tilmaamaha iyo mabaadi'da Islaamka marka ay timaado bixinta cuntada xalaasha ah. Ma jiri doonto isku darka maaddooyinka xalaasha ah iyo kuwa aan xalaasha ahayn, midna diyaarinta iyo habka wax bixinta toona. Waxaan fahamsanahay muhiimadda ay arrintani u leedahay bulshadeena muslimiinta ah waxaanan u heellannahay ilaalinta heerarkan.

Waxaan aaminsanahay in bixinta cuntada xalaasha ah ay siinayso ardaydeena fursad ay ku helaan khibrad cunto oo kala duwan oo loo dhan yahay, halkaas oo qof walba la ixtiraamo shuruudaha cuntada iyo waxa uu aaminsan yahay.

Haddii aad hayso wax su'aalo ah ama walaac ah oo ku saabsan soo-gelinta cuntada xalaasha ah, fadlan ha ka waaban inaad nala soo xiriirto. Hadafkayagu waa inaan hubinno in dhammaan waalidiinta iyo ardayda ay dareemaan kalsooni iyo xogogaalnimo.

Waad ku mahadsan tahay fahamkaaga, waxaana rajeyneynaa inaan sii wadno bixinta cunto nafaqo leh oo loo wada dhan yahay ardaydeena.

Adaa leh

Miss Anita Spiers
Madaxa macalimiinta

